text: Sønderborg har for mange skilte
  23 marts 2011 kl. 10.35
  Sønderborg kommune rydder op i skilte-skov.
  En masse parkeringskilte skal pilles ned i Sønderborg Kommune. Det bliver dog ikke lovligt at parkere flere steder.
   
  - Vi har haft gader med op til ti skilte, der angiver noget vedrørende parkering. En sådan overflod pynter ikke og er altså nu heller ikke nødvendigt mere, eftersom zonetavler omkring midtbyen angiver et generelt parkeringsforbud, siger Peter Skelgaard fra afdelingen veje & trafik til Danske Kommuner.
  Trafikanter skal derfor fremover være mere opmærksomme på zonetavlerne.
  Det bliver nemlig ikke lovligt at stille bilen flere steder i kommunen, på trods af, at der kommer færre skilte.
  